קים ליטל

קים אליסון ליטל MBE (באנגלית: Kim Alison Little; נולדה ב-29 ביוני 1990) היא כדורגלנית סקוטית, המשחקת בעמדת הקשרית בארסנל מהסופר ליג האנגלית, בה היא משמשת כקפטנית. קודם לפרישתה מהנבחרת הלאומית, שימשה ליטל כסגנית הקפטנית בנבחרת סקוטלנד. היא החלה את קריירת הבוגרים שלה בהיברניאן, כשהיא זוכה בליגת העל הסקוטית, בגביע הסקוטי ובגביע הליגה הסקוטי בעונת 2006–2007. עם ארסנל, זכתה ליטל פעמיים בפרמייר ליג האנגלית, חמש פעמים בגביע הליגה האנגלי, ושלוש פעמים בסופר ליג האנגלית והגביע האנגלי. עם סיאטל ריין זכתה ליטל בפרסי נעל הזהב וה-MVP של ה-NWSL.

ליטל החלה לייצג את הנבחרת הבוגרת של סקוטלנד ב-2007 כשהיא בת 16. היא כבשה את השלושער הראשון בהיסטוריית הנבחרת ב-2012, ועזרה לנבחרתה להעפיל ליורו 2017 ומונדיאל 2019. היא הייתה אחת מצמד הכדורגלניות הסקוטיות שנבחקו לייצג את בריטניה באולימפיאדת לונדון ב-2012 ובאולימפיאדת טוקיו ב-2021.

ב-2010, ליטל זכתה בפרס כדורגלנית השנה של התאחדות הכדורגל האנגלית. ב-2013, הפכה לכדורגלנית הראשונה שזוכה בפרס כדורגנית השנה של התאחדות הכדורגלניות בליגה האנגלית. ב-2016, זכתה בפרס כדורגלנית השנה של ה-BBC לאחר שהייתה מועמדת לפרס בפעם השנייה ברציפות. מ-2019, הופיעה ליטל בקבוצת השנה של התאחדות הכדורגלניות באנגליה  שלוש פעמים.

 ראשית חייה 
ליטל שנולדה באברדין שבסקוטלנד וגדלה במינטלו שבמחוז אברדין, החלה לשחק כדורגל בילדותה יחד עם אביה ואחיה. היא שיחקה בקבוצת בית הספר היסודי ובמועדון הנוער של מינטלו. מגיל 10 ועד 14, שיחקה ליטל בקבוצת הנוער של בוכאן גירלז לפני שהצטרפה להיברניאן גירלז ב-2005. בגיל 13, למדה ליטל ושיחקה עבור אקדמיית מינטלו . בתקופתה עם היברניאן גירלז, ליטל הייתה נוסעת כשלוש וחצי שעות ממינטלו לאדינבורו עבור אימוני הקבוצה. על נעוריה, אמרה ליטל, ״כדורגל העניק לי הזדמנויות מגיל צעיר, את האפשרות לטייל מסביב לעולם ולשחק בסביבות שונות. להתמודד נגד כדורגלניות טובות מכל אירופה היה פנטסטי וזה חיזק את הנחישות שלי להמשיך לשחק.״ ליטל למדה באוניברסיטת הרטפורדשייר, היכן שקיבלה תואר בלימודי ספורט במהלך זמנה בארסנל.

 קריירת מועדונים 
 היברניאן, 2006-2008 
בגיל 16, ליטל ערכה את הופעת הבכורה שלה במדי היברניאן מליגת העל הסקוטית במשחק ליגת האלופות נגד אספניול, ב-8 באוגוסט 2006. היבס החתימה מהאקדמיה שלה את ליטל וכדורגלניות נוספות, כדי להחליף את הכדורגלניות המבוגרות פאולין האמיל, ניקי גרנט ודבי מקוויני שעזבו את המועדון. בהופעת הבכורה שלה בליגה כבשה הקשרית שלושער נגד האצ'יסון וייל. במהלך עונת 2006–2007, הקבוצה ניצחה בכל משחקי הליגה וזכתה באליפות ובגביע הסקוטי, כשליטל כובשת 55 שערים ב-30 הופעות בכל המסגרות. בחלק הראשון של העונה שלאחר מכן הופיעה ליטל שוב בליגת האלופות, וסיימה את העונה בזכייה בגביע הליגה הסקוטי, כשהיא כובשת 33 שערים ב-18 הופעות ובכך חותמת את תקופתה בהיברניאן. בהמשך ליטל השתתפה כצופה בגמר הגביע הסקוטי לנשים ב-2008, והוזמנה לקבל מדליה על-ידי חברותיה לשעבר בקבוצה כיון שהיא השתתפה בשלב המוקדם של הטורניר שלושה חודשים קודם לכן.

 ארסנל, 2008-2013 
ממוזער|שמאל|ליטל (למעלה, שנייה מימין) עם ארסנל, 2009

 הפרמייר ליג, 2008-2010 
במרץ 2008 בגיל 17, הצטרפה ליטל לארסנל מהפרמייר ליג. היא כבשה את שערה הראשון במדי הקבוצה בניצחון 4:1 על צ'לסי באצטדיון האמירויות. מאמן ארסנל ויק אייקרס אמר אז לכתבים: ״תזכרו את הילדה הזו, היא הולכת להיות כדורגלנית גדולה.״ לליטל לא התאפשר לשחק בגמר הגביע האנגלי ב-5 במאי 2008, בו ניצחה ארסנל 4:1 נגד לידס יונייטד.

ליטל שיחקה בכל משחקי הליגה בעונת 2008–2009, כשהיא כובשת 24 שערים. ארסנל סיימה בראש הטבלה בתום העונה הסדירה, עם 20 ניצחונות, תיקו והפסד. הקשרית השתתפה גם בניצחון 5:0 בגמר גביע הליגה האנגלית נגד דונקסטר רוברס וכבשה בגמר הגביע האנגלי כשארסנל הביסה את סנדרלנד 2:1 בפרייד פארק שבדרבי. בהמשך תיארה ליטל את עונת 09–2008 כעונה הזכורה ביותר עבורה, כשארסנל זכתה בטרבל למרות עזיבתן של מספרת כדורגלניות חשובות לכדורגל המקצועני בארצות הברית.

בעונה שלאחר מכן כישרון הבקעת השערים של ליטל עזר לארסנל להתגבר על עזיבתה של קלי סמית'. לאחר שכבשה 47 שערים בכל המסגרות, הקבוצה סיימה במקום הראשון בתום העונה הסדירה, וליטל הייתה הכובשת הבכירה בליגה. היא זכתה בפרס כדורגלנית השנה של התאחדות הכדורגלניות ביוני 2010. ארסנל הגיעה לגמר הגביע האנגלי באותה עונה וקיוותה לזכות בתואר בשנה החמישית ברציפות. למרות בעיטת עונשין מוצלחת של ליטל במחצית הראשונה, הקבוצה הפסידה 3:2 לאברטון בתום הארכה.

 הסופר ליג האנגלית, 2011-2013 
ממוזער|ימין|ליטל (מימין) נגד בריסטול, מאי 2013

ב-2011 הוקמה הסופר ליג האנגלית כשהיא מחליפה את הפרמייר ליג כליגה הבכירה בכדורגל הנשים באנגליה. במהלך עונת 2011, ליטל הייתה הכובשת השנייה בטיבה עם תשעה שערים. היא כבשה צמד נגד דונקסטר ב-7 במאי 2011. ארסנל סיימה בראש הטבלה באותה העונה. בגמר הגביע האנגלי 2011, ליטל זכתה בפרס שחקנית המשחק וכבשה את השער הראשון בניצחון 2:0 על בריסטול. אחרי המשחק, מאמנת ארסנל לאורה הארווי תיארה את ליטל כ"שחקנית בעלת שם עולמי״.

במהלך עונת 2012, ליטל הייתה הכובשת הבכירה בליגה עם 11 שערים, כשארסנל זכתה באליפות התשיעית ברציפות. במשחק נגד צ'לסי ב-26 באפריל, כבשה הסקוטית צמד עם שערים בדקות ה-47 וה-90 וסייעה לארסנל לנצח 3:1. היא כבשה צמד נוסף בניצחון 2:0 על ליברפול ב-6 במאי. ליטל זכתה בפרס כדורגלנית השנה של התאחדות הכדורגלניות לעונת 13–2012, השנה הראשונה בה ניתן הפרס לכדורגלניות. כשקיבלה את הפרס, אמרה ליטל, ״במשך שנים, צפיתי בטקס הזה בטלוויזיה, ככה שלבוא ולזכות בפרס הראשון זה פנטסטי.״

לפני עונת 2013, מאמנת ארסנל לאורה הארווי עזבה את הקבוצה לטובת אימון סיאטל ריין. תחת המאמנת החדשה שלי קר, ארסנל סיימה במקום השלישי בליגה. ב-14 הופעות בכל המסגרות, כבשה ליטל שלושה שערים.

 סיאטל ריין, 2014-2016 
ממוזער|שמאל|ליטל במשחק נגד בוסטון ברייקרס, אפריל 2014

בנובמבר 2013, ליטל עזבה את האלופה היוצאת ארסנל אחרי שש שנים ועברה לסיאטל ריין מה-NWSL. לאורה הארווי עזבה את ארסנל שנה קודם לכן והפכה את ליטל למטרה הבכירה ברכש הקבוצה. על חתימתה, אמרה הארווי, ״קים היא בעלת שם עולמי. הכישרון והניסיון המוכח שלה יהיו כלי חשוב עבור הקבוצה שלנו בעונה הקרובה. כאחת שאימנה את קים במשך כמעט ארבע שנים, אין לי ספק שהיצירתיות ויכולת כיבוש השערים שלה יוכיחו עתיד מרגש עבור ה-NWSL.״

במהלך הופעת הבכורה שלה במדי סיאטל, כבשה ליטל צמד נגד בוסטון ברייקרס וסייעה לניצחון 3:0. אחרי שכבשה 4 שערים במהלך חודש אפריל בו סיאטל לא הפסידה כלל, זכתה ליטל בפרס שחקנית החודש של ה-NWSL. ליטל הפכה לכדורגלנית הראשונה בהיסטוריית הליגה שזכתה פעמיים בתואר שחקנית החודש, אחרי שזכתה בתואר גם בחודש מאי. חמשת המשחקים הרצופים בהם כבשה השוו את שיא הליגה שנקבע על-ידי אבי וומבאק בעונה הקודמת. הקשרית זכתה בתואר גם בחודש יולי, כששלושת השערים וארבעת הבישולים שסיפקה בששת המשחקים סייעו לסיאטל לזכות בתואר אלופת העונה הסדירה בליגה, שבועות קודם לתום העונה. ריין סיימה את העונה עם 54 נקודות - 13 נקודות מעל המקום השני בטבלה, קנזס סיטי. בחצי-גמר הפלייאוף נגד וושינגטון ספיריט, כבשה ליטל שער וסייעה לסיאטל להתקדם לגמר האליפות. הקבוצה הפסידה בגמר לקנזס בתוצאה 2:1. ליטל זכתה בתואר ה־MVP בעונתה הראשונה במועדון. 16 השערים שכבשה בעונה הסדירה העניקו לה גם את תואר נעל הזהב של הליגה. שבעת הבישולים של ליטל בעונה זו מיקמו אותה במקום השני בליגה.

בעונת 2015, ליטל הייתה הכובשת הבכירה בקבוצה עם עשרה שערים (מקום שני בליגה אחרי קריסטל דן  עם 15), ושבעת הבישולים שלה מיקמו אותה כראשונה בליגה. סיאטל סיימה במקום הראשון בליגה בתום העונה הסדירה בפעם השנייה ברציפות. לאחר שהעפילה לפלייאוף, סיאטל הביסה את וושינגטו ספיריט 3:0 בחצי הגמר ועלה לגמר האליפות. סיאטל הפסידה שוב לקנזס בגמר, הפעם בתוצאה 1:0. ליטל, ביחד עם חברותיה לקבוצה לורן בארנס, בוורלי ינז וג'ס פישלוק נבחרו לקבוצת העונה בליגה.

במהלך החודשים הראשונים של עונת 2016, מספר שחקניות התקפה של סיאטל נפצעו, בכללן מנון מליס, ג'ס פישלוק ומייגן ראפינו. במשחק השני של העונה בישלה ליטל שני שערים וכבשה שער, בניצחון 3:0 על בוסטון ברייקרס. בשבוע שלאחר מכן כבשה ליטל את השער היחיד בניצחון 1:0 על קנזס. ליטל סיימה את העונה הסדירה עם שישה שערים ושני בישולים. סיאטל אכזבה בעונה זו כשהגיעה למקום החמישי בטבלה ומחמיצה את הפלייאוף בהפרש של שתי נקודות.

ב-17 באוקטובר 2017 הודיעה ליטל על חזרתה לארסנל לקראת עונת 18–2017. הארווי אמרה שלליטל הוצעה ״הצעה נהדרת״ של חוזה מרובה-שנים, אך לא פורסמו פרטים נוספים.

 מלבורן סיטי (השאלה), 2015-2016 
ממוזער|ימין|ליטל במשחק נגד בריסביין רואר, דצמבר 2015

באוקטובר 2015, ליטל חתמה במלבורן סיטי מליגת העל האוסטרלית יחד עם חברתה לקבוצה ג'ס פישלוק, בהשאלה לעונת 2015-16. ב-9 בנובמבר זכתה ליטל בתואר שחקנית המשחק במשחק בו פתחה לראשונה בהרכב, אחרי שחזרה ממשחקי נבחרת סקוטלנד. ב-6 בדצמבר, בישלה הקשרית את השער של חברתה לנבחרת ג'ן ביטי וכבשה שער בדקה ה-80 בניצחון 4:0 על היריבה העירונית מלבורן ויקטורי, מה שסייע לקבוצה לשמור על רקורד מושלם בליגה. ליטל סיימה את העונה כשהיא כובשת 9 שערים ב-12 הופעות, והיוותה חלק מרכזי בזכייה של מלבורן בעונה הסדירה וגמר הפלייאוף. ליטל זכתה בתואר שחקנית המשחק בגמר.

ב-4 בפברואר, ליטל הודיעה שהיא לא תחזור למלבורן לעונת 2016–2017, ואמרה שזמנה בליגה האוסטרלית היה ״עניין של עונה אחת עבורה״ ושיש לה עדיפויות אחרות באוקטובר 2016, כשבהמשך הודיעה על הצטרפותה לארסנל בשנית.

 חזרה לארסנל, 2017-כיום 
במאי 2017, ליטל עברה קרע ברצועה הצולבת במהלך אימון עם ארסנל, מה שגרם לה להחמיץ את רוב העונה. ב-14 במרץ 2018, בגמר גביע הליגה, ארסנל הביסה את מנצ'סטר סיטי 1:0 וזכתה בתואר החמישי שלה.

ליטל ספגה שבר בשוקה במהלך הניצחון 5:0 על צ'לסי באוקטובר 2018. שופטי המשחק קיבלו ביקורת על כך שלא הרחיקו את שחקנית צ'לסי דרו ספנס, שה״תאקל האגרסיבי״ שלה פצע את ליטל. רופאי הקבוצה שיערו שהפציעה תרחיק את ליטל מהמגרשים לעשרה שבועות. ארסנל זכתה באליפות לעונת 19–2018, האליפות הראשונה שלה מזה שבע שנים.

ליטל חתמה על חוזה חדש בארסנל באוגוסט 2019. היא עברה ניתוח בשבר שספגה ברגלה בפברואר 2020.

ליטל הבקיעה פנדל בניצחון 3:1 על מנצ'סטר יונייטד, במשחק הסופר ליג הראשון מול אצטדיון האמירויות מלא. עונת 2023–2024 הייתה העונה הגרועה בהיסטוריה עבור ליטל, כשהקשרית כובשת שער בודד ב-17 הופעות בסופר ליג. ב-24 במאי זכתה ליטל בטורניר הידידות מול קבוצת האולסטאר של הליגה האוסטרלית.

 או.אל. ריין (השאלה), 2022 
ליטל חזרה לקבוצתה או.אל. ריין בהשאלה קצרת-טווח ביוני 2022.

קריירה בינלאומית
 סקוטלנד 
ממוזער|ליטל משחקת עבור סקוטלנד, 2009
ליטל ערכה את הופעת הבכורה שלה במדי סקוטלנד בפברואר 2007 כשהיא בת 16 במשחק נגד יפן, כשעלתה כמחליפה במחצית. המאמנת הלאומית אנה זיגנול לא היססה להעלות את ליטל לנבחרת הבוגרת בגיל כה צעיר: ״קים היא כישרון יוצא דופן. השמים הם הגבול עבורה. יש לה טכניקה, מהירות וכוח, והיא קוראת את המשחק בצורה יוצאת מן הכלל״. היא כבשה את שער הבכורה שלה בנבחרת בהפסד לרוסיה במרץ 2008.

במהלך הופעתה ה-50 במדי הנבחרת, ליטל כבשה את השער הראשון במשחק בניצחון 2:0 על יריבתה אנגליה במסגרת גביע קפריסין במרץ 2011. זאת הייתה הפעם השנייה בלבד בה סקוטלנד מנחת את יריבתה האנגלית, והפעם הראשונה מאז 1977 - 13 שנים קודם ללידתה של ליטל.

ב-16 ביוני 2012, ליטל כבשה את השלושער הראשון בהיסטוריה של הנבחרת הסקוטית, בניצחון 8:0 נגד נבחרת ישראל. באוקטובר 2012, היא כבשה בשני המשחקים בפלייאוף מוקדמות יורו 2013 נגד ספרד. במשחק השני ורוניקה באקט כבשה בהארכה וקבעה את התוצאה 3:2 שהדיחה את הסקוטיות, שהיו מאוכזבות לחלוטין מכך שהחמיצו את האפשרות להעלות לטורניר בכיר לראשונה בהיסטוריה.

בפברואר 2013, כבשה ליטל את השער היחיד של סקוטלנד בהפסד 4:1 לנבחרת ארצות הברית במסגרת משחק ידידות. במהלך גביע קפריסין 2013, ליטל כבשה ובישלה בתיקו 4:4 מול אנגליה בשלב הבתים של התחרות. ליטל כבשה שער נוסף בדקה ה-11 במשחק על המקום החמישי מול הולנד שהסתיים בניצחון הסקוטיות 1:0.

ליטל החמיצה את יורו 2017 עקב פציעתה החמורה. לאחר החלמתה מהפציעה, סייעה ליטל לסקוטלנד להעפיל למונדיאל 2019, הופעתה הראשונה של הנבחרת בטורניר. ליטל כבשה את אחד השערים בניצחון החשוב נגד שווייץ במהלך מוקדמות המונדיאל.

במסגרת ההכנה למונדיאל 2019, ליטל כבשה שער בניצחון 1:0 על ברזיל. במונדיאל עצמו, ליטל כבשה את השער הראשון בתיקו 3:3 מול ארגנטינה.

במשחק הראשון אחרי המונדיאל במסגרת מוקדמות יורו 2022 נגד קפריסין, ליטל כבשה חמישייה בניצחון הסקוטיות 8:0.

ב-1 בספטמבר 2021 הודיעה ליטל על פרישה מהמדים הלאומיים, אחרי 140 הופעות בהן כבשה 59 שערים.

 נבחרת בריטניה האולימפית 
ימין|ממוזער|ליטל (שלישית משמאל) עם בריטניה באולימפיאדת לונדון, 2012
למרות התנגדות של התאחדות הכדורגל הסקוטית ביחס להשתתפות של כדורגלנים וכדורגלניות סקוטים בנבחרת בריטניה, ליטל הייתה בעד השתתפות באולימפיאדת לונדון: ״אני לא מבינה למה מישהו ירצה למנוע מכדורגלנית לשחק בטורניר ענק כמו האולימפיאדה, זה האירוע הספורטיבי הגדול בהיסטוריה. אם תינתן לי ההזדמנות אני אתפוס אותה בשתי ידיים - אני בהחלט אשחק.״

ליטל זומנה לסגל 18 הכדורגלניות, והייתה אחת משתי הכדורגלניות שאינן אנגליות בסגל שנבחר על-ידי המאמנת הופ פאוול, כשהאחרת היא חברתה לנבחרת הסקוטית איפאומה דייקה. ליטל בחרה שלא לשיר את המנון הממלכה המאוחדת לפני המשחק התחרותי הראשון של הנבחרת, בניצחון 1:0 על ניו זילנד. עיתון הדיילי טלגרף פרסם שההתאחדות האולימפית הבריטית זעמה על כך. הופ פאוול אמרה שזה לא מעניינה, וטענה שמספר כדורגלניות החליטו שלא לפגוע במוכנותן למשחק על-ידי שירת ההמנון. שני כדורגלנים וולשים נוספים החליטו באופן אישי שלא לשיר את ההמנון.

ליטל בישלה שני שערים במשחק השני בשלב הבתים, בניצחון 3:0 נגד קמרון. אחרי שניצחה גם את המשחק השלישי וסיימה בראש בית ה׳ בשלב הבתים, התמודדה הנבחרת מול קנדה ברבע הגמר מול 28,828 צופים שגדשו את הרוקי ארנה בקובנטרי. ליטל פתחה בהרכב ושיחקה 82 דקות, אך הנבחרת הבריטית הפסידה 2:0 והודחה מהטורניר.

ליטל הייתה אחת מצמד הכדורגלניות הסקוטיות שזומנו לסגל נבחרת בריטניה לאולימפיאדת טוקיו, שנדחתה ל-2021 עקב מגפת הקורונה. הנבחרת הבריטית הגיעה שוב לרבע הגמר בטורניר האולימפי, היכן שהפסידה 3:4 לאוסטרליה.

 סגנון משחק 
ליטל שיחקה בדרך כלל בעמדת הקשרית ההתקפית במערך 4-3-3 של לאורה הארווי, אך שיחקה בתפקיד הגנתי יותר עם נבחרת סקוטלנד. בראיון עם FIFA.COM ביולי 2012, אמרה ליטל: "כמעט כל השערים שלי הגיעו מעמדות הקישור. זאת העמדה הטבעית שלי. אבל אני כדורגלנית שתמיד מנסה לרוץ קדימה, להיות חיובית וליצור ולכבוש שערים".

 חיים אישיים 
ליטל אישרה בראיון ב-2014 שהיא בזוגיות עם הכדורגלן טום פט. ב-2016, היא הופיעה בקמפיין של איחוד הספורט בארצות הברית למען הקהילה הגאה.

 סטטיסטיקות קריירה 
 מועדונים 
נכון ל-21 ביוני 2024
+מועדוןעונהליגהגביעאירופהסך הכלליגההופעותשעריםהופעותשעריםהופעותשעריםהופעותשעריםהיברניאן2006-2007ליגת העל הסקוטית30552007-20081833סך הכל4888ארסנל2007-2008פרמייר ליג81____812008-200917843__21112009-20102222345930352011סופר ליג129__83201220121411__8322142013143__45188סך הכל875477252011981סיאטל ריין2014NWSL231621__25172015201020__22102016206____206סך הכל6332416733מלבורן סיטי (השאלה)2015-16ליגת העל האוסטרלית129____129ארסנל2017סופר ליג0000__002017-20189310__1032018-201914853__19112019-2020125435421122020-202116520__1852021-20222265112439112022-202311452722382023-20241713120222סך הכל101322510261015252או.אל. ריין2022NWSL60____60סך הכל בקריירה317+215+36185130404263

 נבחרות 
נכון ל-30 ביולי 2021
+שנהסקוטלנדבריטניההופעותשעריםהופעותשערים200790__20081432009111201014920111242012149402013164__20141362015109201641201742201863201910820202020211040סך הכל1405980
השערים והתוצאות מונים קודים את השערים בסקוטלנד, עמוד התוצאות משקף את התוצאה לאחר כל שער של ליטל.
+רשימת השערים הבינלאומיים שנכבשו על-ידי קים ליטלמספרתאריךאצטדיוןיריבהתוצאהתחרות112 במרץ 2008אצטדיון GSP, ניקוסיה, קפריסין2-3גביע קפריסין 2008217 בספטמבר 2008אצטדיון מקדיארמיד, פרת׳, סקוטלנד4-0ידידות328 בספטמבר 2008אצטדיון מקדיארמיד, פרת׳, סקוטלנד6-0מוקדמות יורו 2009429 באוקטובר 2009טינקאסל פארק, אדינבורו, סקוטלנד3-1מוקדמות מונדיאל 201153 במרץ 2010אצטדיון GSZ, לרנקה, קפריסין2-1גביע קפריסין 201061 באפריל 2010אצטדיון פלקירק, פלקירק, סקוטלנד8-1מוקדמות מונדיאל 20117823 במאי 2010אצטדיון דומברטון, דומברטון, סקוטלנד2-0ידידות95 ביוני 2010אצטדיון נידרמאטן, ווהלן, שווייץ3-3ידידות101119 ביוני 2010אצטדיון גאורגי אספרוחוב, סופיה, בולגריה5-0ידידות1223 ביוני 2010פרושוביאנקה פרושוביצה, פרושוביצה, פולין2-1ידידות13144 במרץ 2011אצטדיון GSP, ניקוסיה, קפריסין2-0גביע קפריסין 20111521 באוגוסט 2011אצטדיון פלקירק, פלקירק, סקוטלנד5-0ידידות1612 באוקוטובר 2011אצטדיון נס ציונה, נס ציונה, ישראל6-1מוקדמות יורו 201317186 במרץ 2012אצטדיון תאזוס מרקוס, פאראלימני, קפריסין2-0גביע קפריסין 2012192026 במאי 2012סטארקס פארק, קירקלדי, סקוטלנד1-4ידידות2116 ביוני 2012אצטדיון טינקאסל, אדינבורו, סקוטלנד8-0מוקדמות יורו 201322232415 בספטמבר 2012סקארלטס פארק, לאנלי, ויילס2-1מוקדמות יורו 20132520 באוקטובר 2012האמפדן פארק, גלאזגו, סקוטלנד1-1מוקדמות יורו 20132624 באוקטובר 2012אצטדיון עיר הכדורגל, לה רוזאס, ספרד3-2מוקדמות יורו 2013279 בפברואר 2013אצטדיון אוורבנק, ג'קסונוויל, פלורידה, ארצות הברית1-4ידידות288 במרץ 2013אצטדיון GSZ, לרנקה, קפריסין4-4גביע קפריסין 20132913 במרץ 2013אצטדיון GSP, ניקוסיה, קפריסין1-0גביע קפריסין 20133026 בספטמבר 2013פיר פארק, מות׳רוול, סקוטלנד7-0מוקדמות מונדיאל 20153113 בפברואר 2014איריקילאן אורהיילופיסטו, איריקלה, פינלנד3-1ידידות3212 במרץ 2014אצטדיון GSZ, לרנקה, קפריסין1-1גביע קפריסין 20143314 ביוני 2014פיר פארק, מות׳רוול, סקוטלנד1-3מוקדמות מונדיאל 20153419 ביוני 2014סוליטיוד, בלפסט, צפון אירלנד2-0מוקדמות מונדיאל 20153513 בספטמבר 2014פיר פארק, מות׳רוול, סקוטלנד9-0מוקדמות מונדיאל 20153625 באוקטובר 2014אצטדיון טינקאסל, אדינבורו, סקוטלנד2-1מוקדמות מונדיאל 2015376 במרץ 2015אצטדיון GSZ, לרנקה, קפריסין3-2גביע קפריסין 2015389 במרץ 2015אצטדיון GSZ, לרנקה, קפריסין2-1גביע קפריסין 20153911 במרץ 2015אצטדיון אמוכוסטוס, לרנקה, קפריסין3-1גביע קפריסין 201540414222 בספטמבר 2015אצטדיון איידובצינה, איידובצינה, סלובניה3-0מוקדמות יורו 201743444527 באוקטובר 2015מרכז האימונים FFM, סקופיה, מקדוניה הצפונית4-1מוקדמות יורו 2017468 באפריל 2016אצטדיון סט. מירן, פייזלי, סקוטלנד3-1מוקדמות יורו 20174723 בינואר 2017אצטדיון תאזוס מרקוס, פאראלימני, קפריסין1-1ידידות481 במרץ 2017אצטדיון אמוכוסטוס, לרנקה, קפריסין3-2גביע קפריסין 20174912 ביוני 2018אצטדיון קיילצה, קיילצה, פולין3-2מוקדמות מונדיאל 20195030 באוגוסט 2018אצטדיון סט. מירן, פייזלי, סקוטלנד2-1מוקדמות מונדיאל 2019514 בספטמבר 2018אצטדיון לורו בוריצי, שקודרה, אלבניה2-1מוקדמות מונדיאל 2019524 במרץ 2019האצטדיון העירוני בלה ויסטה, פרשל, פורטוגל4-1גביע אלגארבה 2019538 באפריל 2019מרכז הספורט פינאטאר ארנה, סן פדרו סל פינאטאר, ספרד1-0ידידות5419 ביוני 2019פארק דה פראנס, פריז, צרפת3-3מונדיאל 20195530 באוגוסט 2019איסטר רואד, אדינבורו, סקוטלנד8-0מוקדמות יורו 202256575859

 הישגים ותארים 
ליטל מונתה לחברה במסדר האימפריה הבריטית (MBE) ב-2023 עבור תרומתה לכדורגל המקצועני.

היברניאן
 ליגת העל הסקוטית: 2006-07
 הגביע הסקוטי: 2006-07
 גביע הליגה הסקוטית: 2006-07
ארסנל
 הפרמייר ליג: 2008-09, 2009-10
 הסופר ליג: 2011, 2012, 2018-19
 הגביע האנגלי: 2008-09, 2010-11, 2012-13, מקום שני: 2017-18, 2020-21
 גביע הליגה האנגלית: 2008-09
 גביע ה־WSL / גביע הליגה: 2011, 2012, 2013, 2017-18, 2022-23, 2023-24, מקום שני: 2018-19, 2019-20
סיאטל ריין
 אליפות ה-NWSL; מקום שני: 2014, 2015
 אליפות העונה הסדירה: 2014, 2015

מלבורן סיטי
 אליפות אוסטרליה: 2015-16
 אליפות העונה הסדירה: 2015-16

תארים אישיים
 כדורגלנית השנה של ה-BBC: זוכה: 2016, מועמדת: 2015
 כדורגלנית השנה של איחוד הכדורגלניות: 2013
 קבוצת השנה בסופר ליג האנגלית: 2018-19, 2019-20, 2021-22
 כדורגלנית השנה של ההתאחדות האנגלית: 2010
 שחקנית המשחק בגמר הגביע האנגלי: 2011
MVP הליגה הלאומית: 2014
מגף הזהב: 2014
הרכב השנה בליגה הלאומית: 2014, 2015
ההרכב השני בליגה הלאומית: 2016
כדורגלנית החודש בליגה הלאומית: אפריל 2014, מאי 2014, יוני 2014, יולי 2015,
כדורגלנית השבוע בליגה הלאומית: מחזור 19 (2015), מחזור 2 (2016), מחזור 3 (2016)
שחקנית המשחק בגמר אליפות אוסטרליה: 2016

 לקריאה נוספת 







 קישורים חיצוניים 

 פרופיל וידאו בסיאטל ריין
 פרופיל באתר ארסנל

 הערות שוליים 

קטגוריה:קשריות כדורגל
קטגוריה:כדורגלנים באולימפיאדת לונדון (2012)
קטגוריה:חברים במסדר האימפריה הבריטית
קטגוריה:סקוטיות שנולדו ב-1990